21.9.83 Επίσημη Εφημερίδα των Ευρωπαϊκών Κοινοτήτων Αριθ. C 253/3 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση κανονισμού (ΕΟΚ) του Συμβουλίου για την τροποποίηση του κανονισμού (ΕΟΚ) 
αριθ. 1784/77 περί της πιστοποίησης του λυκίσκου 
(Υποβληθείσα από την Επιτροπή στο Συμβούλιο στίς 18 Ιουλίου 1983) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, 
τον κανονισμό (ΕΟΚ) αριθ. 1696/71 του Συμβουλίου της 
26ης Ιουλίου 1971, περί κοινής οργανώσεως της αγοράς 
στον τομέα του λυκίσκου ('), όπως τροποποιήθηκε τελευ­
ταία από την πράξη προσχωρήσεως του 1979, και ιδίως 
το άρθρο 2 παράγραφος 4, 
την πρόταση της Επιτροπής, 
Εκτιμώντας: 
ότι ο κανονισμός (ΕΟΚ) αριθ. 1784/77 του Συμβου­
λίου (2), όπως τροποποιήθηκε τελευταία από τον κανο­
νισμό (ΕΟΚ) αριθ. 3041/79 (3), καθορίζει τους γενικούς 
κανόνες για την πιστοποίηση' ότι ο κανονισμός αυτός 
προβλέπει, στα άρθρα 4 και 5, την υποχρέωση να αναγρά­
φεται σε κάθε μονάδα συσκευασίας και σε κάθε πιστο­
ποιητικό την ή τις ποικιλίες του λυκίσκου' ότι η 
απαίτηση αυτή δεν είναι δυνατό να ικανοποιηθεί όσον 
αφορά τους πειραματικούς κλώνους που η εμπορία τους 
είναι μερικές φορές αναγκαία όταν τα προϊόντα αυτά 
δοκιμάζονται σε μεγάλη κλίματα στη ζυθοποιία' ότι 
πρέπει, συνεπώς, να συμπληρωθεί ο παραπάνω κανο­
νισμός με ειδικές διατάξεις όσον αφορά τον ορισμό 
αυτών των λυκίσκων πάνω στη συσκευασία και στα 
πιστοποιητικά' 
ότι το άρθρο 8 του κανονισμού (ΕΟΚ) αριθ. 1784/77 προ­
βλέπει ότι μόνο οι λυκίσκοι που προέρχονται από τον ίδιο 
τόπο παραγωγής, την ίδια συγκομιδή και την ίδια ποι­
κιλία είναι δυνατό να αναμειχθούν ότι ο τελευταίος 
αυτός όρος κάνει δυσκολότερη τη σύσταση μεγάλων παρ­
τίδων που ανταποκρίνονται στις απαιτήσεις της ζήτησης-
ότι, για να διευκολυνθεί η δημιουργία όσο το δυνατόν 
περισσότερων πιθανοτήτων ανάμιξης, πρέπει να τροπο­
ποιηθούν οι διατάξεις του άρθρου που προαναφέρθηκε, 
επιτρέποντας την ανάμιξη λυκίσκου της ίδιας ποικιλίας 
και επιβάλλοντας την αναγραφή των χρησιμοποιούμενων 
ποικιλιών στο πιστοποιητικό που συνοδεύει το προϊόν, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Αρθρο 1 
Ο κανονισμός (ΕΟΚ) αριθ. 1784/77 τροποποιείται ως 
εξής: 
(') ΕΕαριδ. L 175 της 4. 8. 1971, σ. 1. 
Ο ΕΕ αριθ. L 200 της 8. 8. 1977, σ. 1. 
(•') ΕΕ αρι9. L 343 της 31. 12. 1979. σ. 4. 1. Προστίθεται το άρθρο 5α. 
«Αρθρο 5α 
Σε περίπτωση λυκίσκων που προέρχονται από πειρα­
ματικούς κλώνους που βρίσκονται σε ανάπτυξη και 
έχουν παραχθεί είτε από ινστιτούτο έρευνας σε δικές 
του εγκαταστάσεις, είτε από παραγωγό για λογα­
ριασμό ενός παρόμοιου ινστιτούτου, η αναφορά της 
ποικιλίας που αναφέρει το άρθρο 4 υπό 6) και το 
άρθρο 5 παράγραφος 1 υπό στ) είναι δυνατόν να αντι­
κατασταθεί από ονομασία ή αριθμό που επιτρέπει την 
εξακρίβωση του εν λόγω κλώνου.» 
2. Οι παράγραφοι 2 και 3 του άρθρου 8 αντικαθίστανται 
από το ακόλουθο κείμενο: 
«2. Για να είναι δυνατό να αναμιχθούν, πρέπει οι 
λυκίσκοι να προέρχονται από τον ίδιο τόπο 
παράγωγης, την ίδια συγκομιδή και να ανήκουν στην 
ίδια ποικιλία. 
3. Για την παρασκευή, ωστόσο, σκόνης και εκχυ­
λισμάτων λυκίσκου, είναι δυνατόν να γίνει ανάμιξη 
λυκίσκων με πιστοποιητικό κοινοτικής καταγωγής, 
της ίδιας συγκομιδής, αλλά με διαφορετικό τόπο 
παραγωγής και διαφορετικής ποικιλίας. 
4. Σε περίπτωση μιγμάτων που αναφέρεται στις 
παραγράφους 2 και 3, το πιστοποιητικό που συ­
νοδεύει το προϊόν αναφέρει: 
α) τις ποικιλίες που χρησιμοποιήθηκαν, τους τόπους 
παραγωγής και το έτος συγκομιδής-
6) το ποσοστό, σε βάρος, κάθε ποικιλίας του μίγ­
ματος-
γ) τον αριθμό αναφοράς της πιστοποίησης των 
χρησιμοποιούμενων λυκίσκων.» 
Αρθρο 2 
Ο παρών κανονισμός αρχίζει να ισχύει την τρίτη ημέρα 
από τη δημοσίευση του στην Επίσημη Εφημερίδα των 
Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε Κράτος μέλος.